armvectores/hy_wikipedia_2023 huggingface dataset:
Մարի Ալկատիրի

Մարի Ալկատիրի (նոյեմբերի 26, 1949(1949-11-26), Դիլի, Արևելյան Թիմոր), Արևելյան Թիմորի քաղաքական գործիչ, որն Արևելյան Թիմորի կառավարության միջազգային ճանաչում ստացած առաջին վարչապետն է։ Այս պաշտոնը նա ստանձնել է 2002 թվականի մայիսին և երկրում տեղի ունեցած անկարգությունների հետևանքով ստիպված է եղել 2006 թվականի հունիսի 26-ին հրաժարական տալ։ Արևելյան Թիմորի «Անկախության հեղափոխական ճակատ» կուսակցության գլխավոր քարտուղարն է։


== Կենսագրություն ==
Ըստ ազգության՝ հադրամաուտցի արաբ է, նրա նախնիները եղել են Կասիրի սուլթանությունից, իսկ ինքն ազգակցական կապ ունի Կասիրիի նախկին սուլթանի տոհմի հետ (այժմ սուլթանության տարածքը Եմենի մաս է կազմում)։ Մարի Ալկատիրին Արևելյան Թիմորի սակավաթիվ մահմեդական քաղաքական գործիչներից է, որտեղ բնակչության 97%-ը կաթոլիկ է։
2017 թվականի հուլիսի 22-ի ընտրություններից հետո կուսակցությունը խորհրդարանում ստացել է 23 տեղ՝ ձայների 29.7%-ով զբաղեցնելով առաջին տեղը։ Մարի Ալկատիրին կրկին գլխավորել է կառավարությունը։


== Ծանոթագրություններ ==
Սիբիրցևո

Սիբիրցևո (ռուս.՝ Сибирцево), քաղաքատիպ ավան Ռուսաստանի Պրիմորիեի երկրամասի Չեռնիգովսկի շրջանի կազմում։
Բնակչությունը 2012 թվականին գրանցված տվյալներով կազմում էր 8574 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հավերժական մոռացում

Հավերժական մոռացում, փիլիսոփայական հայացք, ըստ որի օրգանիզմի մահից հետո նրա գիտակցությունը ընդմիշտ դադարում է գոյություն ունենալ, վրա է հասնում մշտական մոռացումը։ Այս հայացքը շատ հաճախ ասոցացվում է աթեիզմի հետ, ժխտում է մահից հետո հնարավոր կյանքի գոյությունը և գտնում, որ գիտակցությունը մահանում է մարմնի հետ։
Գիտակցության շնորհիվ է, որ օրգանիզմը կարող է ունենալ սուբյեկտիվ փորձ և իմացություն իր անձի և շրջակա աշխարհի գոյության մասին։ Ինչպես նյարդաբան և հոգեբույժ Ջիուլիո Տոնոնին է նշում. «Մենք միայն գիտակցություն ունենք և գիտակցությունն ենք. կորցրու գիտակցությունդ և ամբողջ աշխարհը կվերածվի ոչնչության»։
Գլխուղեղի մահվան ընթացքում նրա բոլոր ֆունկցիաները կանգ են առնում։ Շատերը, ովքեր հավատում են, որ մահվան հետ դադարում է գոյություն ունենալ նաև գիտակցությունը, նաև գտնում են, որ գիտակցությունը գլխուղեղի գործառույթերից մեկն է։ Գիտական հետազոտությունները բացահայտել են, որ գլխուղեղի որոշ շրջաններ, ինչպես օրինակ ցանցաձև գոյացությունն է կամ տեսաթումբը, ապահովում գիտակցությունը, քանի որ այս շրջանների ցանկացած վնասում բերում է գիտակցության անհապաղ կորուստ։ Բացի այդ, միտքը նույնպես գլխուղեղից կախյալ է, ինչպես ցույց է տրվել գլխուղեղի վնասման տարբեր փորձերի ընթացքում։


== Փիլիսոփայության մեջ ==
Պլատոնը իր «Սոկրատեսի պաշտպանականը» աշխատության մեջ, որը գրվել է Սոկրատեսին մահվան դատապարտումից հետո, դիմում է դատարանին, արտահայտում իր մտորումները մահվան բնույթի մասին, նշում, որ վերջին հաշվով գոյություն ունի մահվան բնույթը նկարագրող ընդամենը երկու մոտեցում։ Համաձայն առաջինի՝ հոգին կամ գիտակցությունը գաղթում է, տեղափոխվում մի էակից դեպի մյուսը։ Մյուս մոտեցման համաձայն՝ մահը մոռացում է, գիտակցության մշտական ավարտը, մարդը ոչ միայն չի զգում այլև չի կարողանում գիտակցել, ինչպես խորը առանց երազների քնի մեջ։ Սոկրատը նշում է, որ նույնիսկ մոռացումը իրեն այդքան չի վախեցնում. մոռացման ժամանակ նա գիտակից չի լինելու, հետևապես նա ազատ է լինելու ցավից և տառապանքներից։ Սոկրատը նշում է նաև, որ նույնիսկ Պարսկաստանի մեծագույն թագավորը չի կարող ավելի խաղաղ մեռնել, քան աներազ քնի ժամանակ։
Ցիցերոնը իր «Ծերության մասին» աշխատության մեջ նույնպես քննարկում է մահվան ձևերը։ Նա նույնպես եզրակացնում է, որ մահը կամ գիտակցության շարունակությունն է կամ դադարը։ Եթե գիտակցությունը շարունակելու է իր գոյությունը մեկ այլ վիճակով, ապա մահից վախենալ պետք չէ, իսկ եթե վրա է հասնելու հավերժական մոռացումը, ապա նա կազատվի աշխարհի դժբախտություններից։
Նման մտքեր արտահայտել է նաև հին հռոմեական պոետ և փիլիսոփա Լուկրեցիուսը իր «De rerum natura» (Իրերի բնույթի մասին) դիդակտիկ բանաստեղծության և Էպիկուրը՝ իր նամակների մեջ։ Վերջինս գրում է.


== Ծանոթագրություններ ==
Ալեքսեյ Սազոնով

Ալեքսեյ Սազոնով (ռուս.՝ Алексе́й Андре́евич Сазо́нов, օգոստոսի 3, 1953(1953-08-03)), ռուս դիվանագետ։


== Կենսագրություն ==
1979 թվականին ավարտել է Մոսկվայի Լոմոնոսովի անվան պետական համալսարանի իրավաբանական ֆակուլտետը։ 1984 թվականին տնտեսական գիտությունների թեկնածու։
1989 թվականից զբաղվում է դիվանագիտական գործունեությամբ։

1985 թվականից մինչև 1989 թվականը հանդիսացել է Խորհրդային Միության կոմունիստական կուսակցության կենտրոնական կոմիտեի բաժանմունքի ռեֆերենտ։
1989 թվականից մինչև 1992 թվականը Կուբայում զբաղեցրել է ԽՍՀՄ գլխավոր հյուպատոսության հյուպատոսի պաշտոնը։
1993-1997 թվականներին Ղազախստանում եղել է Ռուսաստանի Դաշնության դեսպանության խորհրդական։
1997 թվականից մինչև 2000 թվականը հանդիսացել է Ռուսաստանի Դաշնության արտաքին գործերի նախարարության ԱՊՀ առաջին դեպարտամենտի բաժանմունքի պետ։
2000-2004 թվականներին՝ Ուկրաինայում Ռուսաստանի Դաշնության դեսպանության խորհրդական-դեսպանորդ։
2004 թվականից մինչև 2012 թվականը զբաղեցրել է Ռուսաստանի Դաշնության արտաքին գործերի նախարարության տպագրության և տեղեկատվության դեպարտամենտի տնօրենի տեղակալի պաշտոնը։
2012 թվականի փետրվարի 15-ից մինչև 2017 թվականի հուլիսի 26-ը  Բոլիվիայում եղել է Ռուսաստանի Դաշնության արտակարգ և լիազոր դեսպան։
2018 թվականի հունվարի 21-ից հանդիսանում է ԱՊՀ գործադիր կոմիտեի հումանիտար համագործակցության, ընդհանուր քաղաքական և սոցիալական խնդիրների դեպարտամենտի տնօրեն։


== Անձնական կյանք ==
Ամուսնացած է, ունի որդի և դուստր։


== Ծանոթագրություններ ==


== Արտաքին հղումներ ==
Биография на сайте МИД России
Սուրեն Ծատուրյան

Սուրեն Գուրգենի Ծատուրյան (1966 օգոստոսի 14, Խանաբադ - 1993 հոկտեմբերի 30, Ասկերան), հայ ազատամարտիկ, Արցախյան պատերազմի մասնակից։


== Կենսագրություն ==
Ծնվել է 1966 թվականի օգոստոսի 14-ին Ասկերանի շրջանի Խանաբադ գյուղում։ Սովորել է տեղի միջնակարգ դպրոցում։ 1984-ին ավարտել է ծննդավայրի միջնակարգը և նույն թվականին ընդունվել է Երևանի գյուղատնտեսական ինստիտուտի մեխանիզացիայի բաժինը։ Այնումամենայնիվ, 1984-1986 թվականներին ծառայել է խորհրդային բանակում, իսկ 1986-ին՝ շարունակել է ուսումը զորացրվելուց հետո։ 1988-ի փետրվարին անցել է է հեռակա բաժին և վերադարձել հայրենի գյուղ՝ զինվորագրվելով Արցախյան շարժմանը։
1989-1991 փվականներին, ծառայել է որպես Խանապատի Նելսոն Ստեփանյանի անվան կոլտնտեսության մեխանիզացիայի բրիգադավար, իսկ 1992-ին նշանակվել է գյուղում ստեղծված պաշտպանական խորհրդի տնտեսության գծով ղեկավար։ 1993ռին, Խանապատի թիվ 31 ընտրատարածքից լրացուցիչ ընտրություների արդյունքում ընտրվել է ԼՂՀ առաջին գումարման Գերագույն Խորհրդի ժողպատգամավոր։ 
1993-ի հոկտեմբերի 30-ին նահատակվել է հակառակորդի գնդակից։ Հետմահու պարգևատրվել է «Շուշիի ազատագրման համար» մեդալով (ԼՂՀ նախագահի թիվ 232 հրամանագիր 07.05.2001թ.):
Ամուսնացած էր, ունի մեկ դուստր։ Հանգչում է Խանաբադի գերեզմանատանը։


== Տես նաև ==
Արցախյան պատերազմում զոհված ազատամարտիկների ցանկ


== Ծանոթագրություններ ==
Ավետարան ըստ Հովհաննեսի

Ավետարան ըստ Հովհաննեսի (հուն․՝ Κατὰ Ἰωάννην, (բառացիորեն՝ «Հովհաննեսից»), լատ.՝ Evangelium secundum Ioannem), Նոր Կտակարանի չորրորդ գիրքը, Ավետարաններից մեկը։ Համաձայն եկեղեցական ավանդության գրվել է I դ. վերջին (90-ական թթ.), Եփեսոս քաղաքում Հիսուս Քրիստոսի «սիրեցյալ աշակերտ» Հովհաննես առաքյալի կողմից, որն ընդառաջել է հավատացյալների խնդրանքին գրել այն, ինչ դուրս է մնացել Մատթեոսի, Մարկոսի և Ղուկասի ավետարաններից։ Ավետարանիչը հետևյալ կերպ է ներկայացնում երկի գրության պատճառը. «Այլ այսքանը գրվեց, որ դուք հավատաք, թե Հիսուս Քրիստոսն է՝ Աստծու Որդին. նաև՝ որպեսզի հավատաք ու նրա անունով հավիտենական կյանքն ընդունեք» (20.31)։
Հովհաննեսի ավետարանն ունի աստվածաբանական բացառիկ կարևորություն, քանի որ այնտեղ բացահայտորեն է արտահայտված Քրիստոսի Աստվածության գաղափարը։ Դա երևում է Ավետարանի հենց սկզբնական տողերից «Ի սկզբանէ էր Բանն եւ Բանն էր առ Աստուած եւ Աստուած էր Բանն»։


== Ավետարանի կառուցվածքը ==
Ավետարանը բաղկացած է 21 գլխից։
Հովհաննեսի ավետարանի բովանդակությունը հիմնականում հետևյալն է.

Հավիտենական Խոսքը՝ Քրիստոս, նրա երկրային ծնունդը՝ մարմնացումը և Հովհաննես Մկրտչի վկայությունը Հիսուսի մասին (1.1–34)։
Հիսուսի առաջին աշակերտները, Փիլիպպոսի և Նաթանայելի կոչումը, Կանայի հարսանիքը, Տաճարում առ¨տուր անողների վտարումը, Հիսուս և Նիկոդեմոս, զրույց սամարացի կնոջ հետ (1.35–4.42)։
Բժշկումներ, Մարդու Որդուն տրված իշխանության մասին (4.43–5.47)։
Հացի բազմացումը, Հիսուսը քայլում է ծովի վրայով (6.1–21)։ Հիսուս՝ կենաց հաց (6.22–72)։
Վեճ Հիսուսի անձի շուրջ (գլ. 7)։ Շնացող կինը (8.1–11)։
Հիսուս՝ լույսն աշխարհի (8.12–59)։
Ի ծնե կույրի բժշկումը (գլ. 9)։ Ճառ բարի հովվի մասին (գլ. 10)։
Ղազարոսի հարությունը (գլ. 11)։
Մուտք Երուսաղեմ, խաչի խորհուրդը (գլ. 12)։
Հիսուսը լվանում է իր աշակերտների ոտքերը (13. 1–20), կանխասացություններ (13. 21–16.33)։
Հիսուսի աղոթքն առ Հայր (գլ. 17)։ Մատնությունը, չարչարանքները, խաչելությունը և հարությունը (18.1–19.42)։
Հարուցյալ Քրիստոս, երևումներն իր աշակերտներին, Թովմաս առաքյալի անհավատությունը, այլ երևումներ (20.1–21.25)։


== Ծանոթագրություններ ==


== Արտաքին հղումներ ==
Ավետարան ըստ Հովհաննեսի արևելահայերեն թարգմանությամբ (Մայր Աթոռ Սուրբ Էջմիածին) առցանց
Վալերի Երմոլով

Վալերի Երմոլով (ռուս.՝ Вале́рий Никола́евич Ермо́лов, փետրվարի 6, 1951(1951-02-06)), ռուս դիվանագետ։


== Կենսագրություն ==
Ավարտել է ԽՍՀՄ ԱԳՆ Մոսկվայի Միջազգային հարաբերությունների պետական ինստիտուտը (1973) և ԽՍՀՄ ԱԳՆ դիվանագիտական ակադեմիան (1984)։ Պատմական գիտությունների թեկնածու։ Տիրապետում է կորեերեն, անգլերեն և գերմաներեն լեզուներին։ 1973 թվականից զբաղվում է դիվանագիտական գործունեությամբ։

1974-1980 և 1985-1989 թվականներին՝ ԿԺԴՀ-ում ԽՍՀՄ դեսպանատան աշխատակից.
1993-1999 և 2006-2011 թվականներին՝ Ռուսաստանի գլխավոր հյուպատոս Բուսանում (Կորեայի Հանրապետություն)։
2011 թվականի հունիսից 2015 թվականի փետրվարը՝ ՌԴ ԱԳՆ կադրերի դեպարտամենտի փոխտնօրեն։
2015 թվականի փետրվարի 18-ից 2019 թվականի հոկտեմբերի 25-ը՝ Մալայզիայում Ռուսաստանի Դաշնության արտակարգ և լիազոր դեսպան։Ամուսնացած է, ունի երկու դուստր։


== Դիվանագիտական աստիճան ==
2-րդ դասի արտակարգ և լիազոր դեսպան (1993 թվականի հոկտեմբերի 18)
1-ին դասի արտակարգ և լիազոր դեսպան (2015 թվականի փետրվարի 18)
Արտակարգ և լիազոր դեսպան (2018 թվականի սեպտեմբերի 3)


== Ծանոթագրություններ ==
Կանացի արվեստի ազգային թանգարան

Կանացի արվեստի ազգային թանգարան (անգլ.՝ National Museum of Women in the Arts, կրճ. NMWA), արվեստի թանգարան ԱՄՆ-ի մայրաքաղաք Վաշինգտոնում։ Այն աշխարհում միակ թանգարանն է, որտեղ ցուցադրվում են արվեստի գործեր, որոնք ստեղծված են բացառապես կանանց կողմից։


== Պատմություն ==
Թանգարանը հիմնադրվել է 1981 թվականին Վիլհելմ Քոուլ Հոլլադեի (անգլ.՝ Wilhelmina Cole Holladay) կողմից։ Բացվել է 1987 թվականին, ներկայացնելով ավելի քան 4500 նկարների, քանդակների, աշխատանքների դեկորատիվ-կիրառական արվեստի հավաքածուններ։ Թանգարանը զբաղեցնում է հին Մասոնական տաճարի տարածքը, որը ներգրավված էր ԱՄՆ-ի պատմական վայրերի ազգային գրանցչի մեջ։
Թանգարանի տնօրենը և նրա ամուսինը՝ Ուոլլես Հոլլադեյը սկսեցին հավաքել 1960-ական թվականների արվեստի գործերը։ Հավաքելով մեծ քանակով գործեր, նրանք սկսեցին մտածել թանգարանի և հետազոտական կենտրոնի ստեղծման մասին։


== Գործունեություն ==
Ներկայումս թանգարանի տնօրենն է Սուսաննա Սթերլինգը (անգլ.՝ Susan Fisher Sterling), նրա ենթակայության տակ են գտնվում 30 աշխատակիցներ։
Թանգարանը բաց է այցելուների համար երկուշաբթիից շաբաթ ժամը 10:00 մինչև 17:00, կիրակի օրերին՝ 12:00 до 17:00: Մուտքը վճարովի է, տոմսի արժեքը 10 դոլար է մեծահասակների համար, ուսանողների և 65-ից բարձր մարդկանց համար 8 դոլար։ Անվճար մուտքը միայն 18-ից փոքրերի համար է։ Ամեն ամսվա առաջին կիրակի օրը մուտքը անվճար է բոլորի համար։

Թանգարանի որոշ նկարներ
		
		
		
		


== Ծանոթագրություններ ==


== Արտաքին հղումներ ==
Կանացի արվեստի ազգային թանգարան
Ինդրեկ Վիսնապուու

Ինդրեկ Վիսնապուու (մայիսի 4, 1976(1976-05-04), Տարտու, Էստոնական ԽՍՀ, ԽՍՀՄ), էստոնացի բասկետբոլի մարզիչ ու նախկին խաղացող, ով վերջին անգամ մարզել է Բասկետբոլի Չեմպիոնների լիգայի անդամ Տալլինի «Audentes/Noortekoondis» թիմին։


== Խաղային կարիերա ==
Չեմպիոնների լիգայում առաջին խաղը խաղացել է 1993 թվականի հոկտեմբերի 2-ին «Տարտու» թիմի կազմում։
1997 թվականին անդանագրվել է Տարտուի համալսարանի «Պոլարիս» թիմին։ Էստոնիայի առաջնությունում առաջին անգամ հաղթել է 1999–2000 մրցաշրջանում։
2000 թվականին պայմանագիր է ստորագրել «Հոտրոնիկ» թիմի հետ։
2003 թվականին պայմանագիր է ստորագրել «TTÜ/A. Le Coq» թիմի հետ։


== Մարզչական կարիերա ==
Մարզչական կարիերան սկսել է 2002 թվականին, երբ նա դարձել է «TTÜ/A. Le Coq» թիմի մարզչի օգնականը, երբ դեռ ակտիվ 26-ամյա խաղացող էր։
2005-2007 թվականներին եղել է Էստոնիայի մինչև 18 տարեկանների բասկետբոլի ազգային հավաքականի գլխավոր մարզիչ, իսկ 2005-2006 թվականներին՝ Էստոնիայի տղամարդկանց ազգային հավաքականի գլխավոր մարզչի օգնական։
2007 թվականին դարձել է Տարտուի համալսարանի իր նախկին թիմի մարզչի օգնական։ 2008 թվականի դեկտեմբերի 20-ին գլխավոր մարզչի պաշտոնում փոխարինել է Ուլլար Քերդեին։ 2010 թվականի մայիսի 14-ին Վիսնապուան «Տարտուի» հետ հաղթել է Էստոնիայի առաջնությանը՝ եզրափակչում պարտության մատնելով «Ռակվեր Տառվասին»։ 2012 թվականի հունվարի 24-ին Վիսնապուն հեռացել է թիմից։
2012 թվականի սեպտեմբերին դարձել է  «Audentes/Noortekoondis» թիմի գլխավոր մարզիչը։


== Մրցանակներ և նվաճումներ ==


=== Խաղային նվաճումներ ===
Տարտուի համալսարանԷստոնիայի լիգայի չեմպիոն՝ 2000
2000 թվականի Էստոնիայի գավաթակիր


=== Մարզչական նվաճումներ ===
TTÜ/A. Le CoqԷստոնիայի գավաթակիր 2003 (մարզչի օգնական)Տարտուի համալսարանԷստոնիայի լիգայի չեմպիոն 2008 (մարզչի օգնական), 2010
Էստոնիայի գավաթի չեմպիոն 2009, 2010, 2011 թվական
Բալթիական բասկետբոլային լիգայի գավաթակիր 2010 թ


== Ծանոթագրություններ ==


== Արտաքին հղումներ ==
Indrek Visnapuu at basket.ee
Ժագուարե

Ժագուարե (պորտ.՝ Jaguaré), համայնք Բրազիլիայում՝ Էսպիրիտու Սանտու նահանգի կազմում։ Գտնվում է Էսպիրիտու Սանտու նահանգի հյուսիսային ափի մարզում։ Մտնում է Սան Մատեուսի գավառի կազմի մեջ։ Բնակչությունը կազմում է 21 379 մարդ՝ 2006 թվականի տվյալներով։ Գրավում է 720,4 կմ2 տարածք։ Բնակչության խտությունը՝ 32,6 մարդ/կմ²։


== Պատմություն ==
Քաղաքը հիմնադրվել է 1981 թվականի դեկտեմբերի 13-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 212.344.460,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 10.340,61 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,691 (տվյալները՝ ՄԱԿ-ի զարգացման ծրագրի)։
Իվաշչենկովո (գյուղ, Գլուխովի շրջան)

Իվաշչենկովո (ուկրաիներեն՝ Іващенкове), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Իվաշչենկովո գյուղում բնակվում էր 224 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բերյոզկի (այլ կիրառումներ)

Բերյոզկի, կարող է վերաբերել՝

Բերյոզկի - ավան, Ուկրաինայի Ժիտոմիրի մարզի Բերդիչևի շրջանում
Բերյոզկի - գյուղ, Ուկրաինայի Նիկոլաևի մարզի Կրիվոե Օզերոյի շրջանում
Բերյոզկի - գյուղ, Ուկրաինայի Սումիի մարզի Նեդրիգայլովի շրջանում
Միներալնոե (ավան, Յասինովատսկի շրջան)

Միներալնոե (ուկրաիներեն՝ Мінеральне), ավան Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Միներալնոե ավանում բնակվում էր 405 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Արսիդու

Արսիդու, լեռներ հիշատակված սեպագիր արձանագրություններում։ Գտնվում էր Հայկական Տավրոս լեռնահամակարգում։ Արսիդուի շրջանում կառուցված էր ուրարտական Արգիշտիանու բերդը։


== Ծանոթագրություններ ==
Սկուրատի (գյուղ, Մալինի շրջան)

Սկուրատի (ուկրաիներեն՝ Скурати), գյուղ Ուկրաինայի Ժիտոմիրի մարզի Մալինի շրջանում։ Հիմնադրվել է 1547 թվականին։
2001 թվականի տվյալներով Սկուրատի գյուղում բնակվում էր 338 մարդ։ Բնակավայրը զբաղեցնում է 2552 կմ² տարածք։ Բնակչության խտությունը կազմում էր 132,45 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլիզա Թեյլոր

Էլիզա Ջեյն Թեյլոր-Կոտտեռ (անգլ.՝ Eliza Jane Taylor-Cotter, հոկտեմբերի 24, 1989(1989-10-24), Մելբուռն, Ավստրալիա), ավստրալիացի դերասանուհի, հայտնի որպես Քլարկ Գրիֆին՝ «100» հեռուստասերիալից։


== Կյանքը և կարիերան ==
Էլիզա Թեյլորը ծնվել է Մելբուռնում և իր կարիերան սկսել է պատանեկան հասակում՝ նկարահանվելով ընտանիքով դիտման համար նախատեսված ավստրալիական սերիալներում, ինչպիսիք են՝ «Ծովահենների ափեր»-ը, և «Գիշերային»-ը, որտեղ կատարել է գլխավոր դերեր։ 2005 թվականին նա միացել է Network Ten սերիալին, որտեղ խաղացել է Ջանայ Թիմմինսի դերը մինչև 2008 թվականը։ Սերիալային ցանցից հեռանալուց հետո Թեյլորն ուղևորվում է Մեծ Բրիտանիա, որտեղ «Սպիտակաձյունիկ»բեմադրության մեջ խաղացել է գլխավոր դերը։
2013 թվականի սկզբին, Թեյլորը չունենալով աշխատանքային փորձ, ստանում գլխավոր դեր «100» սերիալի մեջ։ Այդ դերը նա ստացել է առանց փաստացի լսումների, պարզապես ուղարկելով իր վիդեո ռեզյումեն պրոդյուսերներին։ Պրեմիերան կայացել է 2014 թվականի մարտի 19-ին։


== Ֆիլմեր ==


== Ծանոթագրություններ ==
Յուվենիլ ջրեր

Յուվենիլ ջրեր (լատ.՝ Juvenilis - պատանեկան), ջրեր, որոնք առաջանում են մագմայից անջատված թթվածնից ու ջրածնից և առաջին անգամ երկրագնդի խոնավության ընդհանուր շրջապտույտի մեջ մտնում։
Մասամբ յուվենիլ ջրերը պատկանում են ջերմուկներին։ Մաքուր վիճակում յուվենիլ ջրերը չեն հանդիպում, քանի որ դեպի երկրակեղևի վերին շերտերը տեղափոխվելիս խառնվում են մթնոլորտային ծագման ջրերի հետ։


== Արտաքին հղումներ ==
Juvenil – geologi
Պարաուտա

Պարաուտա (իսպ.՝ Parauta), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիյա ինքնավար համայնքում)։ Տարածքը կազմում է 44 կմ2։ Բնակչությունը՝ 254 մարդ (2010 թվականի տվյալներով)։ Պրովինցիայի վարչական կենտրոնից գտնվում է 108 կմ հեռավորության վրա։


== Արտաքին հղումներ ==
պաշտոնական կայք
Սայիդա Ղուլամ Ֆաթիմա

Սայիդա Ղուլամ Ֆաթիմա (անգլ.՝ Syeda Ghulam Fatima), մարդու և աշխատանքային իրավունքների պակիստանցի ակտիվիստ, ով հայտնի է Պակիստանի աղյուսի թրծման գործարաններում պարտքի դիմաց բռնությամբ աշխատող հազարավոր մարդկանց փրկելով, Պակիստանի «Կախյալ շահագործվողների ազատագրության ճակատի» (BLLF) գլխավոր քարտուղար։


== Կենսագրություն ==
Ֆաթիման քաղաքագիտություն է ուսանել Փենջաբի համալսարանում։ Պայքարել է աշխատողների իրավունքների և Պակիստանի աղյուսի թրծման գործարաններում պարտքի դիմաց բռնությամբ աշխատող հազարավոր մարդկանց համար։ Իր ակտիվ գործունեության համար նրան բազմիցս սպառնացել են, ենթարկվել է հարձակման ու ֆիզիկական բռնության։ Իր՝ «Կախյալ շահագործվողների ազատագրության ճակատ» կազմակերպության միջոցով հիմնել է ազատության կենտրոններ, որտեղ աշխատողները կարող են դիմել պաշտպանության և իրավախորհրդատվության համար։ Ֆաթիման ընտրվել է Պակիստանի «Կախյալ շահագործվողների ազատագրության ճակատի» գլխավոր քարտուղար և ամուսնու հետ համատեղ աշխատանքներն իրականացնում է Լահորից։
Կազմակերպության միջոցով փրկվել են աղյուսի թրծման գործարաններում պարտքի դիմաց բռնությամբ աշխատող շուրջ 80.000 մարդիկ, 600 կին վերապատրաստվել է աղքատության կրճատման այլընտրանքային հմտություններ թեմայով։ 2015 թվականի սեպտեմբերին Ֆաթիման «քաղաքացիական հասարակության ակտիվ գործունեության համար» Նյու Յորքում պարգևատրվել է Քլինթոն գլոբալ քաղաքացիական մրցանակով։
2016 թվականի մարտին առաջադրվել է «Ավրորա» մարդասիրական համաշխարհային մրցանակի համար։
2015 թվականին օգոստոսին Ֆաթիմայի «Կախյալ շահագործվողների ազատագրության ճակատ» կազմակերպությունն ուշադրության կենտրոնում հայտնվեց, երբ նրան անդրադարձավ ֆեյսբուքյան «Humans of New York» ֆոտոլրագրական էջը։ Ֆեյսբուքյան կոչի միջոցով «Կախյալ շահագործվողների ազատագրության ճակատ» կազմակերպության համար հավաքվեց 2,300,000 ԱՄՆ դոլար։


== Մեջբերումներ Սայիդա Ղուլամ Ֆաթիմայից ==


== Ծանոթագրություններ ==
Բեսեդկի (գյուղ, Սլավուտայի շրջան)

Բեսեդկի (ուկրաիներեն՝ Бесідки), գյուղ Ուկրաինայի Խմելնիցկիի մարզի Սլավուտայի շրջանում։
2001 թվականի տվյալներով Բեսեդկի գյուղում բնակվում էր 344 մարդ։ Բնակավայրը զբաղեցնում է 2,55 կմ² տարածք։ Բնակչության խտությունը կազմում էր 134,9 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիեզերական հսկողության Բեյսեյ կայան

Տիեզերական հսկողության Բեյսեյ կայան (ճապ.՝ 美星スペースガードセンター, աստղադիտարանի կոդը` — «300»), աստղադիտարան Ճապոնիայի Օկայամա պռեֆեկտուրայի Բեյսեյ գյուղում (այժմ գյուղա մտնում է Ինարա քաղաքի կազմի մեջ)։ Հիմնադրվել է 2000 թվականին։ Աստղադիտարանի տարածքում է իրականացվում «Բեյսեյի աստերոիդների հետևման աստղադիտակ արագ հետազոտությունների համար»  (Bisei Asteroid Tracking Telescope for Rapid Survey, BATTeRS) ծրագիրը, որի շրջանակներում հայտնաբերվել են բազմաթիվ աստերոիդներ և մեկ գիսաստղ (P/2001 W2): Կայանը ստեղծվել է Ճապոնիայի Կրթության, մշակույթի, սպորտի, գիտության և տեխնոլոգիաների նախարարության, Ճապոնական օդա-տիեզերական հետազոտությունների գործակալության և Ճապոնական տիեզերական հսկողության միության օժանդակությամբ։


== Աստղադիտարանի գործիքներ ==
1-մ Կասսգրեյնի աստղադիտակ (տեսադաշտը 3 աստիճան, 10 ԼՍԿ միկրոպրոցեսորներից հավաքված խճանկար, որոնցից ամեն մեկը ունի 2096 x 4096 պիքսել չափեր)
0.5-մ Ռիչի-Կրետյենի աստղադիտակ (տեսադաշտը 2х2 աստիճան)
25-սմ աստղադիտակ, Տակահասի


== Հիմնական նվաճումները ==
Հայտնաբերվել են 204 աստերոիդ 2000 -ից 2010 թվականները
51017 աստղաչափական դիտարկումներ հրապարակվել են 2000 -ից 2011 թվականները
P/2001 W2 գիսաստղի հայտնաբերում։


== Ծանոթագրություններ ==


== Արտաքին հղումներ ==
BATTeRS ծրագրի կայքը Archived 2011-06-16 at the Wayback Machine. (ճապ.)
Ճապոնական տիեզերական հսկողության միության կայք Archived 2010-04-08 at Archive-It (անգլ.)Փոքր մոլորակների կենտրոնի կայքում աստղադիտարանի կատարած դիտարկումները

Աստերոիդների աստղաչափական դիտարկումները
Աստերոիդների աստղաչափական դիտարկումներըNASA ADS տվյալների բազայում աստղադիտարանի ներդրումը

Որոնում «Bisei Spaceguard Center» բառերով1870 թվականից հետո աստերոիդների և մոլորակների արբանյակների դիտարկումները

Դիտարկումների արխիվ ՓՄԿ-ի կայքում
Աստաֆլու

Աստաֆլու, գյուղ Արևելյան Հայաստանում, Երևանի նահանգի Սուրմալուի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Երևանի նահանգի հայաբնակ բնակավայրեր


== Ծանոթագրություններ ==
Սոնակ (Ավերոնի գավառ)

Սոնակ (ֆր.՝ Sonnac), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2008 թվականի դրությամբ կազմում է 411 մարդ, բնակչության խտությունը` 34.31 մարդ/կմ²։ Բնակավայրը զբաղեցնում է 11.98 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Թուլուզ քաղաքից` 120 կմ հյուսիս-արևելք, Ռոդեզ քաղաքից` 45 կմ հյուսիս-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 291 աշխատունակ (15-64 տարեկան)  բնակիչ, որոնցից ակտիվ էին 208-ը, իսկ ոչ ակտիվները` 83։ Ակտիվության ցուցանիշը կազմում է 71,5 %։ 208 աշխատունակ մարդկանցից աշխատել է 196 անձ (104 տղամարդ և 92 կին)։ Գործազուրկ են եղել 12 անձ (4 տղամարդ և 8 կին)։ 83 անաշխատունակներից 20-ը եղել են աշակերտներ կամ ուսանողներ, 45-ը` թոշակառուներ, իսկ 18-ը չեն աշխատել տարբեր պատճառներով։


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սքեյթբորդինգի համաշխարհային օր

Սքեյթբորդինգի համաշխարհային օր (անգլ.՝ Go Skateboarding Day), ամենամյա պաշտոնական տոն, հաստատվել է 2004 թվականին Միջազգային սքեյթբորդ ընկերության ասոցիացիայի կողմից (անգլ.՝ International Association of Skateboard Companies)։ Տոնը նշում են հունիսի 21-ին։


== Պատմություն ==
Սքեյթբորդինգի տոնը մտածել են 2004 թվականին ԱՄՆ-ի Արևմտյան ափում (West side)։ Տեղի սքեյթբորդորդները «No Skateboarding!» արգելափակող նշանները փոխարինել են «Go Skateboarding!» նշանով և պատրաստվել մրցել հենց սքեյթ-ստոպպերների գագաթին։ Նույն թվականին սքեյթ ընկերությունների միջազգային ասոցիացիան (որը երբեք չի հավաքվում ամբողջական կազմով, որպեսզի հարբեցողության մեջ չընկնի) աջակցել է կալիֆոռնիացի խուլիգաններին և հասել մինչև Ամերիկյան Կոնգրես. Վաշինգտոնի գրադարանում պահվում է փաստաթուղթ, որը հունիսի 21-ը պաշտոնապես հայտարարում է սքեյթբորդինգի միջազգային օր։


== Տոնի պատմություն Ռուսաստանում ==
Առաջին անգամ տոնը Ռուսաստանում նշվել է 2006 թվականին այնպիսի քաղաքներում, ինչպիսիք են Արխանգելսկը, Կազանը, Կիրովը, Մոսկվան, Սանկտ Պետերբուրգը, Օմսկը և այլն։ Ներկայումս տոնը շարունակում են նշել ամեն տարի։


== Ծանոթագրություններ ==


== Արտաքին հղումներ ==
Տոնի պաշտոնական կայք
Ռուսաստանում տոնի պաշտոնական կայքArchived 2012-05-27 at the Wayback Machine.
Հովհաննես Գասպարյան

Վիքիպեդիայում կան հոդվածներ  Գասպարյան ազգանունով այլ մարդկանց մասին: Անվան այլ կիրառումների համար տե՛ս՝ Հովհաննես Գասպարյան (այլ կիրառումներ)Հովհաննես Գասպարյան (1826, Կոստանդնուպոլիս, Օսմանյան կայսրություն - 1867, Կոստանդնուպոլիս, Օսմանյան կայսրություն), հայ դերասան և թատերական գործիչ, հայտնի Արամյան թատրոնի հիմնադիրը։
Ծնվել է Կ. Պոլսում։ Օժտված ֆիզիկական ահռելի ուժով և ճկունությամբ, երիտասարդ հասակից զբաղվել է լարախաղացությամբ։ Աստիճանաբար իր շուրջը համախմբելով կարող ուժեր՝ հիմնել է մի թատրոն-կրկես, որը արագ կերպով իր վրա է հրավիրել մայրաքաղաքի հասարակական լայն խավերի ուշադրությունը։ 1846 թվականին նրա խումբն ունեցել է հրապարակային առաջին ելույթը։ Քաջալերված հաջողությունից՝ հաջորդ տարի կազմել է Արամյան ընկերությունը, հիմնել փայտաշեն մի թատրոն-կրկես, սկսել կանոնավոր ներկայացումներ, որոնք շարունակվել են մինչև 1849 թ.։ 1848 թվականի աշնանը խումբը հանդիսավոր ներկայացում է կազմակերպել կայսերական ընտանիքից ինչ-որ մեկի հարսանիքի առթիվ։ Ներկա են եղել հարյուր հազարից ավել հանդիսականներ։ 1849 թվականին Կ. Պոլսում ծագած մի հրդեհ ոչնչացրել է Արամյան թատրոնի շենքը։ Գասպարյանը խումբը բերել է Կովկաս և Թիֆլիսում ունեցել նույնպիսի հաջողություն, վայելելով փոխարքա Վորոնցովի հովանավորությունը։ 1850 թվականի ամռանը եկել է Երևան և Ցախի մեյդան կոչված հրապարակում կրկնել ծրագիրը։ Երևանից հետո եղել է նաև այլ քաղաքներում և վերադարձել Կ. Պոլիս, որտեղ կառուցել է նոր թատրոն, համալրել խումբը նոր մարդկանցով և մոտ տասնհինգ տարի կանոնավոր գործել։


== Ծանոթագրություններ ==
Անդրոնովո (գյուղ, Գագարինսկի շրջան)

Անվան այլ կիրառումների համար տե՛ս՝ ԱնդրոնովոԱնդրոնովո (ռուս.՝ Андроново), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերեշենկա (այլ կիրառումներ)

Չերեշենկա, կարող է վերաբերել՝

Չերեշենկա - գյուղ, Ուկրաինայի Խմելնիցկիի մարզի Դերաժնյայի շրջանում
Չերեշենկա - գյուղ, Ուկրաինայի Չեռնովցիի մարզի Վիժնիցայի շրջանում
Սարխանլու

Սարխանլու (ադրբ.՝ Sərxanlı), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շարուրի շրջանում։


== Պատմություն ==
Սարուխանլու գյուղը գտնվում է պատմական Մեծ Հայքի Այրարատ նահանգի Շարուրդաշտ գավառում, նախկինում Երևանի նահանգի Շարուր-Դարալագյազի գավառում, Երևան-Նախիջևան ավտոմայրուղու աջ կողմում։ Կովկասի 5-վերստանոց քարտեզում անվանվում է Սարուխանլի, 10-վերստանոց և Լինչի քարտեզներում՝ Սարխան։


== Բնակչություն ==
1873 թվականին ուներ 117, իսկ 1974 թվականին՝ 324 թուրք բնակիչ։


== Կրթություն ==
Ներկայումս գյուղում գործում է ութամյա դպրոց։


== Առողջապահություն ==
Գյուղում հիմնադրվել է բուժկայան։


== Հուշարձան ==
Պատմական աղբյուրներում և վիմական արձանագրություններում չի հանդիպում որևէ տեղեկատվություն գյուղի պատմաճարտարապետական հուշարձանների վերաբերյալ։


== Այլ տեղեկատվություն ==
Գյուղը միացվել է Գարխուն գյուղին։ Բնակչությունը զբաղվում է անասնապահությամբ, դաշտավարությամբ, այգեգործությամբ, ծխախոտագործությամբ։


== Տես նաև ==
Շարուրի շրջան


== Ծանոթագրություններ ==
Աստերոիդների ցանկ (313101-313200)

Աստերոիդների ցանկ (313001-313100)  • Աստերոիդների ցանկ  • Աստերոիդների ցանկ (313201-313300)
 Աստերոիդների ցանկ (313001-313100)  • Աստերոիդների ցանկ  • Աստերոիդների ցանկ (313201-313300)
Վիտորիա դա Կոնկիստա

Վիտորիա դա Կոնկիստա (պորտ.՝ Vitória da Conquista), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Գտնվում է Հարավա-կենտրոնական նահանգի Բաիա մարզում։ Մտնում է Բիտորիա դա Կոնկիստա գավառի կազմի մեջ։ Բնակչությունը կազմում է 308 204 մարդ՝ 2007 թվականի տվյալներով։ Գրավում է 3 204,257 կմ2 տարածք։ Բնակչության խտությունը՝ 90,4 մարդ/կմ²։


== Պատմություն ==
Քաղաքը հիմնադրվել է 1840 թվականին։


== Վիճակագրություն ==
Համախառն ներքին արդյունքը, 2005 թվականի դրությամբ, կազմում է 1.793.825.000,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2005 թվականի դրությամբ, կազմում է  6.274,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,708 (տվյալները՝ ՄԱԿ-ի զարգացման ծրագրի)։


== Աշխարհագրություն ==
Կլիման արևադարձային է։


== Ծանոթագրություններ ==
Մոսբուրգ (Ֆեդերզեե)

Մոսբուրգ  (գերմ.՝ Moosburg (Federsee)), կոմունա Գերմանիայի Բադեն Վյուրտեմբերգ երկրամասում։
Ընդգրկված է Բիբերախ շրջանի կազմում։ Բնակչությունը կազմում է 173 մարդ (ըստ 2010 թվականի դեկտեմբերի 31-ի)։ Տարածքը կազմում է 1,86 կմ²։ Պաշտոնական կոդ՝ 08 4 25 078։


== Ծանոթագրություններ ==


== Արտաքին հղումներ ==
Պաշտոնական էջ
Պորոս (Պուրլայի վտակ)

Անվան այլ կիրառումների համար տե՛ս՝ Պորոս (այլ կիրառումներ)Պորոս (ռուս.՝ Порос), գետ Ռուսաստանում, Կեմերովոյի մարզում։ Գետաբերանը գտնվում է Պուրլա գետի աջ ափին՝ 6 կմ հեռավորության վրա։ Գետի երկարությունը կազմում է 13 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Վերին Օբի ավազանային շրջանին, գետի ջրատնտեսային տեղամասը Կոնդոմա գետն է, գետի գետի ենթաավազանը Տոմ գետն է։ Գետի գետային ավազանը Վերին Օբ գետն է։


== Ծանոթագրություններ ==
Զենոն Էլեացի

Զենոն Էլեացի (հին հունարեն՝ Ζήνων ὁ Ἐλεάτης, մոտ մ. թ. ա. 490, Վելիա, Աշեա, Սալեռնո, Կամպանիա, Իտալիա - մոտ մ. թ. ա. 425, Վելիա, Աշեա, Սալեռնո, Կամպանիա, Իտալիա), հին հույն փիլիսոփա, Պարմենիդեսի աշակերտը։ Հայտնի է իր ապորիաներով, որոնց միջոցով փորձել է ապացուցել շարժման, տարածության և բազմության անհնարինությունը։ Քննարկումները, որոնք ի հայտ եկան նրա այդ պարադոքսալ մտավարժանքների արդյունքում, էապես խորացրեցին այնպիսի ֆունդամենտալ հասկացությունների մասին պատկերացումները, ինչպիսիք են՝ բնության մեջ դիսկրետայինն և անընդհատը, ֆիզիկական շարժման և նրա մաթեմատիկական մոդելի ադեկվատությունը և այլն։ Այդ քննարկումները շարունակվում են առ այսօր։
Զենոնի երկերը մեզ չեն հասել։ Նրա հայացքների և աշխատությունների մասին սկզբնաղբյուրի դեր են կատարում Արիստոտելը և նրա անտիկ մեկնաբանների երկերը։ Զենոնը նաև Պլատոնի «Պարմենիդես» երկխոսության գործող անձերից մեկն է, հիշատակվում է նաև Դիոգենես Լաերտացու, Պլուտարքոսի, բյուզանդական Սուդա հանրագիտարանում և այլն։


== Տես նաև ==
Զենոնի ապորիաները


== Ծանոթագրություններ ==
Սերգեևկա (գյուղ, Մելեուզովսկի շրջան)

Անվան այլ կիրառումների համար տե՛ս՝ ՍերգեևկաՍերգեևկա (ռուս.՝ Сергеевка, բաշկիրերեն՝ Һәргәй), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 220 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փաշալու

Փաշալու, գյուղ Արևմտյան Հայաստանում, Կիլիկիայի Ուրֆայի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր


== Ծանոթագրություններ ==
Սիժան (կանտոն)

Սիժան (ֆր.՝ Sigean), Ֆրանսիայի կանտոն է, գտնվում է Լանգըդոկ-Ռուսիլյոն շրջանում։ Օդ դեպարտամենտի կանտոնն է։ Մտնում է Նարբոնա օկրուգի մեջ։ Համաձայն 2007 թվականի մարդահամարի կանտոնի բնակչությունը 20480 մարդ էր։Կանտոնի համարը 1130 է։ Կանտոնում կա 11 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
(2672) Պիսեկ

(2672) Պիսեկ (անգլ.՝ Pisek), աստերոիդ աստերոիդների հիմնական գոտում։ Հայտնաբերվել է 1979 թվականի մայիսի 31-ին Յ. Կվետոնի կողմից Կլետում։
Միջին հեռավորությունը Արեգակից կազմում է 2,612718 ա. մ., առավելագույնը մոտենում է 2,2205 ա. մ. հեռավորության վրա և հեռանում 3,0049 ա. մ.։ Արեգակի շուրջ մեկ ամբողջական պտույտ է կատարում 1542,54 երկրային օրվա ընթացքում, իր ուղեծրով շարժվելով միջինում 0,233381 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,15° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2672) Պիսեկ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Im Schatten der Ärzte

Die Ärzte, գերմանական Die Ärzte փանկ-ռոք խմբի երկրորդ ալբոմնե է, թողարկվել է 1985 թվականին։


== Երգացանկ ==
Du willst mich küssen – 3:08
Dein Vampyr – 3:20
...und es regnet – 3:15
Alles – 2:55
Rennen, nicht laufen! – 2:40
Wie ein Kind – 3:33
Wie ein Kind (Reprise) – 0:21
Wegen dir – 3:05
Die Antwort bist du – 3:17
Buddy Holly's Brille – 3:33
Käfer – 2:48
Ich weiß nicht (ob es Liebe ist) – 3:53
Was hat der Junge doch für Nerven – 3:55


== Ձայնագրել են ==
Ֆարին Ուրլաուբ - կիթառ, վոկալ
Բելա Ֆեյզենհայմեր - հարվածային, վոկալ
Հանս Ռունգե - բաս-կիթառ, վոկալ
Նենա - հրավիրված վոկալ Du willst mich küssen երգում
Վասեցկի (Կրասնի Սուլինի շրջան)

Վասեցկի (ռուս.՝ Васецкий), գյուղ (խուտոր) Ռուսաստանի Դաշնության Ռոստովի մարզի Կրասնի Սուլինի շրջանում։ Մտնում է Գուկովո-Գնիլուշևսկի գյուղական համայնքի կազմի մեջ։
Յըլդըրըմ (այլ կիրառումներ)

Յըլդըրըմ (թուրքերեն՝ Yıldırım: կայծակ)։

Յըլդըրըմ — շրջան Բուրսայի մարզում (Թուրքիա), Բուրսա քաղաքի մի հատվածը,
Ահմեդ Յըլդըրըմ (ծնվ. 1974) — թուրք ֆուտբոլիստ, ով հանդես է եկել Ֆեներբահչե, Բեշիկթաշ և Գալաթասարայ ֆուտբոլային ակումբներում,
Բինալի Յըլդըրըմ (ծնվ. 1955) — թուրք պետական և քաղաքական գործիչ, Թուրքիայի ներկայիս վարչապետը,
Մուրատ Յըլդըրըմ (ծնվ. 1979) — թուրք դերասան, մոդել,
Օզկան Յըլդըրըմ (ծնվ. 1993) — թուրքական ծագմամբ գերմանացի ֆուտբոլիստ, հանդես է գալիս Վերդեր Բրեմեն ակումբում,
Սերջան Յըլդըրըմ — թուրք ֆուտբոլիստ, հարձակվող։ Հանդես է գալիս Գալաթասարայ ֆուտբոլային ակումբում և Թուրքիայի ֆուտբոլի ազգային հավաքականում։
«Յըլդըրըմ» բանակախումբ — Առաջին համաշխարհային պատերազմի ժամանակ Օսմանյան կայսրության ռազմական կազմավորում (բանակախումբ)։
Ոսկե երիտասարդություն

Ոսկե երիտասարդություն (ֆր.՝ jeunesse dorée), երիտասարդների ընդհանուր անուն, որոնց կյանքը և ապագան հիմնականում կառուցում են իրենց էլիտար ծնողները։ Այդ իսկ պատճառով նրանց կյանքը դարձել է հեշտ և անհոգ, իսկ իրենք դարձել են ավելի վատնող։ 1987 թվականից ռուսերեն խոսակցական լեզվում օգտագործում են մաժոր բառը, որը բնորոշում է ոսկե երիտասարդությանը։ Խոշոր քաղաքներում ձևավորվել են երիտասարդական փակ ենթամշակույթներ, որոնք կազմակերպում են իրենց միասնական ժամանցը։
Արտահայտությունն առաջին անգամ հայտնվել է Ֆրանսիայում ՝ դիրեկտորիայի ժամանակաշրջանում․ այդպես էին անվանում նոր հարստացած քաղքենի ծնողների զավակներին։ Վերջիններիս չէր հետաքրքրում քաղաքականությունը, այլ միայն հետաքրքրում էր կյանքի հաճույքներն ու վայելքները։
Վիկտոր Հյուգոն իր «Մարդը, որը ծիծաղում է» գրքում նշում է․


== Ծանոթագրություններ ==


== Գրականություն ==
Петров, Вадим Евгеньевич. Социальная история «золотой молодежи»: проблемы социального и исторического генезиса. // Историческая и социально-образовательная мысль 8.6-2 (2016).
«Золотая молодежь»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 


== Արտաքին հղումներ ==
Климова О. История антимоды // Новый акрополь. — 2004. — № 1.
Происхождение фразы «Золотая молодёжь»
Խաշ

Խաշ, հեղուկ տաք ապուր։ Հնագույն հայկական ուտեստներից մեկը, որը տարածում է ստացել Կովկասում և Անդրկովկասում և հավանաբար ունեցել է արարողական բնույթ։ Ի սկզբանե եղել է աղքատների սնունդ։ Ի սկզբանե խաշը տարածված է եղել՝ Սյունիքի մարզում։


== Անվան ծագում ==
«Խաշ» անվանումը, ըստ ամենատարածված վարկածի, առաջացել է հայերեն «խաշել» բառից, նույն բառից են առաջացել նաև այլ կերակրատեսակների անվանումները (խաշլամա, խաշու, խաշիլ)։


== Բաղադրություն ==
Խաշի պատրաստման մեջ օգտագործվում են տավարի ոտքեր (ինչպես նաև խոզի, ոչխարի կամ նույնիսկ հավի), փորոք, սխտոր, աղ, և կանաչի։ Մասերը մաքրելուց և լվանալուց հետո (Հայաստանում ավանդաբար դնում են 10-12 ժամով հոսող ջրի տակ), այն խաշվում է 6-8 ժամ։ Սխտորը, աղն ու կանաչին մատուցվում են սեղանին, կերակուրը համեմելու նպատակով։


== Ավանդություն ==
Խաշն ավանդաբար ուտում են վաղ առավոտյան՝ առատ կերուխումի հաջորդ օրը։ Խաշը ուտում են մինչև նախաճաշը կամ նրա փոխարեն։ Ուտեստի հետ մատուցվում է մանրացրած սխտոր, աղ, կտրտած բողկ։ Խաշը ուտում են լավաշի, բողկի և տարատեսակ կանաչիների հետ։ Հայաստանի որոշ շրջաններում այն ուտում են ձեռքերով՝ նախապես նրա մեջ բրդելով չոր լավաշ։ Պնակը ծածկում են լավաշով և ուտելու ընթացքում բացելով փոքրիկ անկյուն, լավաշի կտորով հանում են կերակուրը։ Հիմնականում խաշ եփելու նախապատրաստական արարողությունը սկսում են երեկոյան, որպեսզի առավոտ վաղ այն մատուցվի։ Ավանդաբար խաշն ուտում են տարվա ցուրտ եղանակին՝ ձմռանը։


== Արտաքին հղումներ ==
Ինչպե՞ս պատրաստել լավ խաշ
Falling (երգ, Հարի Սթայլզ)

«Falling» (անգլ. թարգմանաբար՝ «Ընկնում եմ»), անգլիացի երգիչ և երգահան Հարի Սթայլզի երգը։ Թողարկվել է 2020 թվականի մարտի 7-ին Columbia Records լեյբլի միջոցով, որպես նրա երկրորդ՝ «Fine Line» ստուդիական ալբոմի երրորդ սինգլ։


== Երաժշտական տեսահոլովակ ==
Դեյվ Մեյերսի կողմից նկարահանված երաժշտական տեսահոլովակը թողարկվել է 2020 թվականի փետրվարի 28-ին։ Տեսահոլովակում ցուցադրվում է բնակարանում գտնվող Սթայլզը, իսկ սենյակում դաշնամուր է տեղադրված։ Երբ նա երգում է, սենյակը դանդաղորեն ջրով է լցվում, մինչև, ի վերջո, այն ամբողջովին ջրով է լցվում, իսկ Սթայլզը խեղդվում է։


== Կենդանի կատարում ==
Սթայլզն առաջին անգամ այս երգը կատարել է 2020 թվականի փետրվարի 18-ին՝ Brit Awards երաժշտական մրցանակաբաշխության ժամանակ։


== Առևտրային հաջողություն ==
Մեծ Բրիտանիայում երգը դեբյուտ է կատարել 39-րդ հորիզոնականում, դառնալով Սթայլզի՝ թոփ 40-ում ընդգրկված հինգերորդ երգը։ 2020 թվականի մարտին այն զբաղեցրել է 20-րդ հորիզոնականը, դառնալով Սթայլզի՝ թոփ 20-ում ընդգրկված հինգերորդ երգը։ Ապրիլին այն զբաղեցրել է 15-րդ հորիզոնականը։ 2020 թվականի ապրիլին այն արծաթե է հավաստագրվել, դառնալով նման արդյունք գրանցած ալբոմի երգերից չորրորդը։
ԱՄՆ-ում երգը ոսկե է հավաստագրվել, դառնալով Սթայլզի՝ ոսկե հավաստագրում ստացած վեցերորդ սինգլը։


== Չարթեր ==


== Հավաստագրումներ ==


== Թողարկման պատմություն ==


== Ծանոթագրություններ ==
Ալեքսանդր Դվորնիկով

Ալեքսանդր Վլադիմիրովիչ Դվորնիկով (ռուս.՝ Дворников Александр Владимирович), օգոստոսի 22, 1961(1961-08-22), Ussuriysk, ԽՍՀՄ), ռուս ռազմական հրամանատար, 2016 թվականի սեպտեմբերի 20-ից Հարավային ռազմական օկրուգի հրամանատար, գեներալ-գնդապետ (2014 թ.), Ռուսաստանի Դաշնության հերոս (2016 թ․)։


== Կենսագրություն ==
Ալեքսանդր Վլադմիրի Դվորնիկովը ծնվել է 1961 թվականի օգոստոսի 22-ին Պրիմորիեի երկրամասի Ուսսուրինսկ քաղաքում։ 1978 թվականին ավարտել է Ուսսուրիյսկի սուվորովյան ռազմական ուսումնարանը և ընդունվել Մոսկվայի բարձրագույն ռազմական հրամանատարական ուսումնարան։ Ավարտելով այն 1982 թվականին ծառայության է անցել Արևելյան ռազմական շրջանում դասակի հրամանատարի, այնուհետև վաշտի հրամանատարի, իսկ հետո գումարտակի շտաբի պետի պաշտոններում։
1991 թվականին ավարտել է Մ. Վ. Ֆրունզեի անվան ռազմական ակադեմիան, ինչից հետո ծառայության է անցել Գերմանիայում խորհրդային զորախմբի (ԳԽԶԽ, ГСВГ - ru:Группа советских войск в Германии) զորամասերից մեկում որպես գումարտակի հրամանատարի տեղակալ։
1992 թվականից մինչև 1994 թվականը եղել է 154-րդ հատուկ մոտոհրաձգային գումարտակի հրամանատարը։
1995 թ.-ից մինչև 2000 թվականները եղել է գնդի շտաբի պետ, այնուհետև Մոսկվայի ռազմական շրջանի (ՄՌՇ) մոտոհրաձգային գնդի հրամանատար։
2000 թ.-ից մինչև 2003 թվականները ծառայել է Հյուսիսկովկասյան ռազմական շրջանում շտաբի պետի, իսկ հետո մոտոհրաձգային դվիզիայի հրամանատարի պաշտոններում։
2005 թվականին ավարտել է ՌԴ ԶՈւ Գլխավոր շտաբի ռազմական ակադեմիան և նշանակվել Սիբիրյան ռազմական շրջանում 36-րդ բանակի շտաբի պետ։
2008-2010 թվականներին եղել է Հեռավորարևելյան ռազմական շրջանում 5-րդ բանակի հրամանատարը։
2011 թվականի հունվարից մինչև 2012 թվականի ապրիլը եղել է Արևելյան ռազմական շրջանի (ԱՌՇ) զորքերի հրամանատարի տեղակալ։
2012 թվականի ապրիլից Կենտրոնական ռազմական օկրուգի (ԿՌՇ) զորքերի հրամանատարի տեղակալ, շտաբի պետ։ 2012 թվականի նոյեմբերի 9-ից մինչև 2012 թվականի դեկտեմբերի 24-ը ժամանակավոր կատարել է Կենտրոնական ռազմական օկրուգի հրամանատարի պարտավորությունները։ 2012 թվականի դեկտեմբերի 24-ից Կենտրոնական ռազմական օկրուգի հրամանատարիի առաջին տեղակալ, շտաբի պետ։
Սկսած 2015 թվականի աշնանը դարձել է Սիրիայում Ռուսաստանի ռազմական գործողությունների հրամանատարը։
2016 թվականի մայիսի 17-ին Ռուսաստանի նախագահ Վլադիմիր Պուտինը գեներալ-գնդապետ Ալեքսանդր Դվորնիկովին շնորհել է Ռուսաստանի Դաշնության հերոսի շքանշան։

2016 թվականի հունիսից կատարում է Հարավային ռազմական շրջանի հրամանատարի պարտականությունները։ 2016 թվականի սեպտեմբերի 20-ին նշանակվել է Հարավային ռազմական շրջանի հրամանատար։


== Շքանշաններ ==

Ռուսաստանի Դաշնության հերոս (2016)
«Հայրենիքին մատուցած ծառայությունների համար» 4-րդ աստիճանի մեդալ
Արիության շքանշան
Զինվորական վաստակի համար շքանշան
ՌԴ և ԽՍՀՄ մեդալներ (պետական ու գերատեսչական)։


== Տես նաև ==
Ռուսաստանի ռազմագործողությունը Սիրիայում


== Ծանոթագրություններ ==


== Արտաքին հղումներ ==
Գեներալ-գնդապետ Ա. Վ. Դվորնիկովը Ռուսաստանի ՊՆ կայքում
[1]
Աստերոիդների ցանկ (245601-245700)

Աստերոիդների ցանկ (245501-245600)  • Աստերոիդների ցանկ  • Աստերոիդների ցանկ (245701-245800)
 Աստերոիդների ցանկ (245501-245600)  • Աստերոիդների ցանկ  • Աստերոիդների ցանկ (245701-245800)
Նոռչյոպինգ ՖԱ

Նոռչյոպինգ, շվեդական ֆուտբոլային ակումբ Նոռչյոպինգ քաղաքում։ Ակումբը հիմնադրվել է 1897 թվականի մայիսի 29-ին։ Շվեդիայի տասներկուակի չեմպիոն։ Դարձել է նաև Շվեդիայի գավաթակիր վեց անգամ։ Իր տնային հանդիպումները անցկացնում է «Նոռչյոպինգ Իդրոտսպարկ» մարզադաշտում։


== Պատմություն ==
Ակումբը հիմնադրվել է երկու դպրոցականների՝ Գուննար Նիսբետի և Ջոն Ուգլայի շնորհիվ։


== Ձեռքբերումները ==
Շվեդիայի չեմպիոն - 1934-1948, 1952, 1956, 1957, 1960, 1962, 1963, 1989, 2015
շվեդիայի գավաթակիր - 1943, 1945, 1969, 1988, 1991, 1994


== Հայտնի խաղացողներ ==
Գունար Նորդալ
Թոմաս Բրոլին
Կեննետ Անդերսոն
Կրիստոֆեր Նենեսես


== Ծանոթագրություններ ==


== Արտաքին հղումներ ==
Պաշտոնական կայքը
Ժիլմար

Ժիլմար Դոս Սանթոս Նևես   (պորտ.՝ Gylmar dos Santos Neves, առավել հայտնի է  Ժիլմար , (պորտ.՝ Gilmar) անունով),  օգոստոսի 22, 1930(1930-08-22), Սանտոս, Սան Պաուլու, Բրազիլիա - օգոստոսի 25, 2013(2013-08-25), Սան Պաուլո, Բրազիլիա ), բրազիլացի ֆուտբոլիստ, դարպասապահ, աշխարհի չեմպիոն (1958,1962), 20-րդ դարի Բրազիլիայի լավագույն դարպասապահ, համաշխարհային ֆուտբոլի լավագույն դարպասապահներից՝ ըստ  Ֆուտբոլի պատմության և վիճակագրության միջազգային ֆեդերացիայի։ Մարզական կարիերայի տարիների մեծ մասն անց է կացրել բրազիլական  «Կորինթիանս» և «Սանթոս» ակումբներում։


== Կենսագրություն ==
Ժիլմարը ծնվել է Սան Պաուլու նահանգի  Սանտուս քաղաքում։ Ֆուտբոլային կարիերան սկսել է տեղի «Ժաբաչուարա» ակումբում, որտեղից էլ 1951 թվականին տեղափոխվել է հանրահայտ  «Կորինթիանս» ակումբ, որտեղ նա 1951, 1952 և 1954 թվականներին դարձել է Սան Պաուլու նահանգի եռակի չեմպիոն։
1961 թվականին նա պայմանագիր է կնքում  «Սանթոս» ակումբի հետ։ Այդ տարիներին «Սանթոսում» էին հանդես գալիս Պելեն, Պեպե, Զիտոն և ուրիշ հանրահայտ ֆուտբոլիստներ։
Իր ամբողջ ակումբային կարիերայի ընթացքում նա անց է կացրել 729 խաղ և բաց թողել 941  գնդակ։
Բրազիլիայի ազգային հավաքականում նա անց է կացրել 103 խաղ, սակայն հետագայում կապված ընկերական խաղերի  ՖԻՖԱ-յի կողմից կրճատվել է և հասել  94-ի։ Բրազիլիայի ազգային հավաքականի կազմում առանց փոփոխության երկու անգամ, 1958 և 1962 թվականներին դարձել է աշխարհի չեմպիոն։
Ժիլմարը մահացել է  2013 թվականի օգոստոսի 25-ին, սրտի կաթված ստանալուց հետո։

		
		


== Ծանոթագրություններ ==
Կարապետ Բագրատունի

Կարապետ արքեպիսպոս Բագրատունի, (ավազանի անունը՝ Հովհաննես, մայիսի 30, 1779(1779-05-30), Հունուտ, Սպեր, Էրզրում, Էրզրումի վիլայեթ, Օսմանյան կայսրություն - հունիսի 3, 1856(1856-06-03), Ախալցխա, Թիֆլիսի նահանգ, Կովկասի փոխարքայություն, Ռուսական կայսրություն), եկեղեցական-հասարակական գործիչ, Կարինի և Վիրահայոց թեմերի առաջնորդ։


== Կենսագրություն ==
Նախնական կրթությունն ստացել է (1791 թվականից) Ակնի հոգևոր առաջնորդ Միքայել արքեպիսկոպոսի մոտ, այնուհետև Կ. Պոլսում ուսանել աստվածաբանություն, ճարտասանություն, քերականություն և լեզուներ։ 1801 թվականին Ակնում ձեռնադրվել է վարդապետ, ապա նշանակվել Կարնո և Ակնի վիճակների վանքապատկան կալվածքների հոգաբարձու։ 1808 թվականից՝ Կարնո հայոց հոգևոր թեմի առաջնորդ։ 1811 թվականին Եփրեմ Ա Ձորագեղցին նրան շնորհել է արքության պատիվ և տիտղոս։ Կարնո թեմում ծավալել է տնտեսական և հոգևոր-մշակութային արդյունավետ գործունեություն։ Հիմնել է իր անունը կրող Կարապետյան վարժարանը։ Աջակցել է ռուսական զորքին ու արքունիքին 1829 թվականին՝ Էրզրումի գրավման ժամանակ։ Երբ Ադրիանապոլսի պայմանագրրով (2.9.1829) Էրզրումի, Բայազետի և Կարսի փաշայությունները վերադարձվել են Թուրքիային, Կարապետ Բագրատունին, վախենալով թուրքերի վրեժխնդրությունից, Էրզրումի և շրջակայքի հայության անունից, 29 պատվավոր քաղաքացիների հետ, ռուսական բանակի հրամանատար Ի. Ֆ. Պասկևիչին է ներկայացրել (15.12.1829) աղերսագիր՝ խնդրելով թույլատրել տեղի հայերին գաղթել Ռուսական կայսրության սահմանները։ Կարապետ Բագրատունու հորդորանքով և առաջնորդությամբ 1830 թվականին Էրզրումից և շրջակա հարյուրավոր գյուղերից մոտ 50 հզ. (7298 ընտանիք) հայ գաղթել և բնակություն է հաստատել Ախալցխայում, Ախալքալաքում, Ծալկայում, Լոռի-Փամբակում և Շորագյալում։ Կարապետ Բագրատունու ջանքերով Էրզրում քաղաքի և շրջակա գյուղերի վանքերից ու եկեղեցիներից հավաքվել և Ախալցխա են տեղափոխվել հոգևոր-մշակութային արժեքներ (որոնց թվում՝ «Ծուղրութի Ավետարան»-ը)։ Դրանք հիմնականում զետեղվել են Ախալցխայի նորակառույց (1835–1837) Ս. Փրկիչ եկեղեցում։ Կարապետ Բագրատունու օժանդակությամբ ու մասնակցությամբ են ստեղծվել Ախալցխայի նոր, աջափնյա մասը՝ Պլանը, 100-ից ավելի գյուղեր՝ Ախալցխայի, Ախալքալաքի, Ծալկայի գավառներում, մոտ 60 եկեղեցի, Նոր Կարապետյան դպրոցը (1842–1844, այժմ՝ քանդված), Ախալքալաքի Ս. Մեսրոպյան արական դպրոցը ևն։ 1837 թվականի հունվարի 20-ին Կարապետ Բագրատունին նշանակվել է Վրաստանի և Իմերեթի հայոց թեմի առաջնորդ ու այդ պաշտոնում մնացել մինչև մահը։ 1837 թվականի սեպտեմբերին Ախալցխայում դիմավորել և ընդունել է Անդրկովկասի նորանվաճ երկրամասերն այցելած Նիկոլայ I ցարին։ Կարապետ Բագրատունու խնդրանքով կայսրը մեկ տարով ևս երկարաձգել է Ախալցխայի հայ գաղթականների՝ հարկեր չվճարելու արտոնությունը։ Ռուսական կառավարությանը մատուցած ծառայությունների համար Կարապետ Բագրատունին պարգևատրվել է (20.10.1830) Ս. Աննայի առաջին աստիճանի շքանշանով։ Թաղված էր Ախալցխայի Ս. Փրկիչ եկեղեցու գավթում, որտեղից 1953 թվականին աճյունը տեղափոխվել է քաղաքային գերեզմանատուն։ Ախալքալաքի Ս. Խաչ եկեղեցու բակում կանգնեցվել է Կարապետ Բագրատունու հուշարձանը (2000, քանդ.` Լ. Գրիգորյան)։


== Գրականություն ==
Գալամդարյան Վ., Կարապետ արքեպիսկոպոս Բագրատունի, «Էջմիածին», 1956, դ 11–12։
Գեղամյանց Հ., Կարապետ արքեպիսկոպոս. կենսագրություն, Երևան, 1999։


== Աղբյուր ==
«Քրիստոնյա Հայաստան» հանրագիտարան, Երևան, 2002։
Մոլոկովո (գյուղ, Մոնաստիրշչինսկի շրջան)

Անվան այլ կիրառումների համար տե՛ս՝ ՄոլոկովոՄոլոկովո (ռուս.՝ Молоково), գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կոլեդիմեձո

Կոլեդիմեձո  (իտալերեն՝ Colledimezzo), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 562 մարդ։ Խտությունը՝ 53 մարդ/կմ²։ Տարածքը՝ 11 կմ²։ Փոստային ինդեքս 66040։ Հեռախոսային կոդ՝ (+39) 0872։
Բնակավայրի հովանավորն է Սան Ռոքոն։


== Արտաքին հղումներ ==
Բնակավայրի գլխավոր կայք (իտալ.)


== Ծանոթագրություններ ==
Կոժայ-Մաքսիմովո

Կոժայ-Մակսիմովո (ռուս.՝ Кожай-Максимово, բաշկիրերեն՝ Кожай-Максим), գյուղ Ռուսաստանի Բաշկորտոստան հանրապետության Երմեկեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Պոնտառլիե (շրջան)

Պոնտառլիե (ֆր.՝ Pontarlier), շրջան (ֆր.՝ Arrondissement) Ֆրանսիայում, այն շրջաններից որոնք գտնվում են Ֆրանշ Կոնտե երկրամասում։ Շրջանի դեպարտամենտ` Դու (դեպարտամենտ)։ Սուպրեֆեկտուրա՝ Պոնտառլիե։ Շրջանի բնակչությունը 2006 թվականին կազմել է 74 040 մարդ։ Բնակչության խտությունը կազմում է 57 մարդ/կմ²։ Շրջանի տարածքը կազմում է 1293 կմ²։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Ազգային ինստիտուտի վիճակագրություն. Պոնտառլիեի շրջան (ֆր.)